**Adierazpen instituzionala, kiroleko LGTBIfobiaren aurkako Nazioarteko Eguna dela-eta**

**Eledunen Batzarrak 2024ko azaroaren 19an onetsia**

"Nafarroako Parlamentuak honako hau ERABAKITZEN DU:

1. Sexu- eta afektibitate- nahiz genero-bestelakotasuna elementu sozial aberasgarri eta positiboa dela onartzea, tratu-berdintasunaren eta diskriminaziorik ezaren printzipioaz lagunduta.

2. Kirola eraldaketaren bultzatzailetzat hartzea, ahalmen handia duena, balia daitekeena generoko-agindu zurrunak zalantzan jartzeko bidean aurrera egiteko eta emakumeen eta gizonen desberdinkeria desagerrarazteko.

3. LGTB+ pertsonen ikusgarritasuna sustatzea eta kirolaren esparruan eta kirolarekin harremana duten gizarte eragile guztiei dei egitea konpromisoa har dezaten estereotipoen, bazterkeriaren eta LGTBI+ pertsonei kirol-praktikarako asmoa kentzen dieten oztopoen aurkako borrokarekin.

4. Kirol esparruko portaera LGTBIfobikoak, matxistak, xenofoboak eta serofoboak salatu eta sozialki zigortzea, batez ere kirol guneetako, kirol-zelaietako, harmailetako eta sare sozialetako hitzezko indarkeria edo indarkeria fisikoa, edozein dela ere arrazoia eta, bereziki, pertsonen sexu-orientabidean eta genero-nortasun edo -adierazpenean jatorria duten indarkeriak.

5. Hizkuntza inklusibo eta errespetuzkoaren erabilera sustatzea, estereotipoak ezabatuko dituena eta sexu-orientabidean edo genero-nortasunean jatorria duten adierazpide baztertzaile edo gorrotozkoen erabileraren aurka eginen duena. (11-24/DEC- 00007).

Lehendakaria: Unai Hualde Iglesias